**POTVARKIS**

**DĖL PRIĖMIMO Į KAUNO RAJONO SAVIVALDYBĖS BENDROJO UGDYMO MOKYKLAS MOKYTIS PAGAL PRIEŠMOKYKLINIO UGDYMO, BENDROJO UGDYMO PROGRAMAS, IKIMOKYKLINIO UGDYMO MOKYKLĄ MOKYTIS PAGAL PRIEŠMOKYKLINIO UGDYMO PROGRAMĄ TVARKOS APRAŠO PATVIRTINIMO**

2025 m. sausio 6 d. Nr. MP-18

Kaunas

Vadovaudamasis Lietuvos Respublikos vietos savivaldos įstatymo 25 straipsnio 1 ir 5 dalimis, Lietuvos Respublikos švietimo įstatymo 29 straipsnio 2 dalimi, Priėmimo į valstybinę ir savivaldybės bendrojo ugdymo mokyklą, mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo, patvirtinto Lietuvos Respublikos švietimo, mokslo ir sporto ministro 2024-01-24 įsakymu Nr. V-78 „Dėl priėmimo į valstybinę ir savivaldybės bendrojo ugdymo mokyklą, mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo patvirtinimo“, 2 punktu:

1. Tvirtinu Priėmimo į Kauno rajono savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą tvarkos aprašą (pridedama).
2. Nustatau kad šis potvarkis įsigalioja 2025 m. sausio 6 d.

Savivaldybės meras Valerijus Makūnas

Parengė

Sandra Žydaitienė

2024-12-16

PATVIRTINTA

Kauno rajono savivaldybės mero

2025 m. sausio 6 d. potvarkiu Nr. MP-18

**PRIĖMIMO Į KAUNO RAJONO SAVIVALDYBĖS BENDROJO UGDYMO MOKYKLAS MOKYTIS PAGAL PRIEŠMOKYKLINIO UGDYMO, BENDROJO UGDYMO PROGRAMAS IR IKIMOKYKLINIO UGDYMO MOKYKLĄ MOKYTIS PAGAL PRIEŠMOKYKLINIO UGDYMO PROGRAMĄ TVARKOS APRAŠAS**

**I SKYRIUS**

**BENDROSIOS NUOSTATOS**

1. Priėmimo į Kauno rajono savivaldybės (toliau – Savivaldybė) bendrojo ugdymo mokyklas mokytis pagal priešmokyklinio ugdymo, bendrojo ugdymo programas ir ikimokyklinio ugdymo mokyklą (toliau – mokykla) mokytis pagal priešmokyklinio ugdymo programą tvarkos aprašas (toliau – Aprašas) reglamentuoja mokinių priėmimą mokytis pagal priešmokyklinio, pradinio, pagrindinio, vidurinio ugdymo programas, priėmimo į laisvas vietas prioritetus, priėmimo per mokslo metus tvarką, nustato prašymų pateikimo terminus, bendruosius mokyklų klasių ir priešmokyklinio ugdymo grupių komplektavimo kriterijus, mokinių paskirstymo į klases principus, priėmimo į mokyklas įforminimą, informavimo apie mokyklų, klasių ir priešmokyklinių ugdymo grupių komplektavimą tvarką.
2. Apraše vartojamos sąvokos apibrėžtos Lietuvos Respublikos švietimo įstatyme ir Mokyklų, vykdančių formaliojo švietimo programas, tinklo kūrimo taisyklėse, patvirtintose Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, ir kituose švietimą reglamentuojančiuose teisės aktuose.
3. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (OL 2016 L 119, p. 1) ir Lietuvos Respublikos asmens duomenų teisinės apsaugos įstatymu.

**II SKYRIUS**

**PRIĖMIMO Į BENDROJO UGDYMO MOKYKLAS IR IKIMOKYKLINIO UGDYMO MOKYKLAS MOKYTIS PAGAL PRIEŠMOKYKLINIO, PRADINIO, PAGRINDINIO, VIDURINIO UGDYMO PROGRAMAS KRITERIJAI**

1. Mokiniai į Savivaldybės ikimokyklinio ugdymo mokyklas mokytis pagal priešmokyklinio ugdymo programą arba į bendrojo ugdymo mokyklas mokytis pagal priešmokyklinio, pradinio ugdymo programą, pagrindinio ugdymo programos pirmąją ir antrąją dalis priimami mokiniai, gyvenantys tai mokyklai mero potvarkiu priskirtoje aptarnavimo teritorijoje. Pasikeitus mokyklos tipui ar vietovės pavadinimui, mokyklos aptarnavimo teritorija nesikeičia.
2. Priėmimo į Savivaldybės mokyklas mokytis pagal priešmokyklinio ugdymo, pradinio ugdymo ir pagrindinio ugdymo programas pirmumo kriterijai:
   1. asmenys, turintys sunkių judėjimo ir atramos funkcijos sutrikimų, ir vaikai, kurių bent vienas iš tėvų turi sunkių judėjimo ir atramos funkcijos sutrikimų, kai mokykla, priskirta Savivaldybės teritorijoje pagal deklaruotą gyvenamąją vietą, nėra pritaikyta judėjimo negalią turintiems asmenims, turi teisę pasirinkti bet kurią kitą Savivaldybės bendrojo ugdymo mokyklą, kuri atitinka jų fizinius poreikius ir į ją patekti be eilės;
   2. asmenys ir jų bent vienas iš tėvų, gyvenantys ir gyvenamąją vietą deklaravę mokyklai priskirtoje aptarnavimo teritorijoje, globojamų ar įvaikintų vaikų globėjai, rūpintojai, gyvenamąją vietą deklaravę mokyklai priskirtoje aptarnavimo teritorijoje. Iš šių asmenų, pageidaujančių mokytis mokykloje, sudaromos eilės priešmokyklinės ugdymo grupės sraute, klasių srautuose, vadovaujantis šiais kriterijais (kriterijai išdėstyti pagal prioritetą):
      1. pirmumo teise priimami įvaikinti vaikai, globotiniai, rūpintiniai (išskyrus atvejus, kai laikinoji globa nustatoma tėvų prašymu);
      2. pirmumo teise priimami asmenys, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių;
      3. pirmumo teise priimami asmenys, gyvenamąją vietą deklaravę Savivaldybės suteiktame socialiniame būste;
      4. pirmumo teise priimami asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi pagal pradinio ir (ar) pagrindinio ugdymo programą toje mokykloje. Ši nuostata netaikoma asmenims, kurių broliai ir (ar) seserys (įbroliai ir (ar) įseserės prašymo pateikimo metu toje mokykloje mokosi paskutinius metus);
      5. pirmumo teise priimami pedagoginių darbuotojų, dirbančių toje mokykloje, vaikai;
      6. pirmumo teise priimami darbuotojų, kurie patenka į Savivaldybės tarybos (toliau – Taryba) sprendimais nustatytų trūkstamų specialistų pritraukimo į savivaldybės viešąsias ir biudžetines įstaigas tvarkų aprašus;
      7. asmenys, ilgiausiai gyvenantys ir gyvenamąją vietą deklaravę mokyklai priskirtoje aptarnavimo teritorijoje;
      8. kai likusių mokymosi vietų yra mažiau nei asmenų, kurie ilgiausiai gyvena mokyklai priskirtoje aptarnavimo teritorijoje su ta pačia registracijos mokyklai priskirtoje aptarnavimo teritorijoje data, pirmumas suteikiamas asmenims, kurie gyvena arčiausiai mokyklos einant pėsčiomis, bet ne toliau negu 3 km atstumu vadovaujantis interneto žemėlapių svetaine www.maps.lt.
   3. dėl mokymosi vietų trūkumo Savivaldybės bendrojo ugdymo mokykloje, kurios aptarnavimo teritorijoje gyvena, nukreipti į kitą artimiausią Savivaldybės mokyklą, vykdančią tą pačią programą, turinčią laisvų mokymosi vietų, Savivaldybės vykdomosios institucijos įgalioto darbuotojo į joje laisvas mokymosi vietas priimami pirmumo teise.
3. Į laisvas mokymosi vietas, likusias priėmus mokinius pagal mokyklai priskirtą aptarnavimo teritoriją, į ikimokyklinio ugdymo ir bendrojo ugdymo mokyklas mokytis pagal priešmokyklinio ugdymo, pradinio ugdymo ir pagrindinio ugdymo programas priimami asmenys, gyvenantys ir gyvenamąją vietą deklaravę mokyklai priskirtoje aptarnavimo teritorijoje po nustatytos prašymų ir kitų dokumentų priėmimo pabaigos datos, ir asmenys, negyvenantys mokyklai priskirtoje aptarnavimo teritorijoje. Esant daugiau prašymų nei laisvų mokymosi vietų mokykloje, eilė sudaroma sumuojant Aprašo 6.1–6.9 papunkčiuose išvardytus kriterijus, kurie yra lygiaverčiai:
   1. vaikai, kuriuos augina vienas iš tėvų (jeigu kitas yra miręs, teismo pripažintas dingusiu be žinios ar nežinia kur esančiu, teismo pripažintas neveiksniu arba teismo sprendimu apribotos tėvystės teisės);
   2. vaikai su negalia bei vaikai, kurių vienas arba abu tėvai yra asmenys su negalia;
   3. dvynukai, trynukai ir kiti daugiavaisio gimimo asmenys (priimami kartu);
   4. asmenys iš daugiavaikių šeimų;
   5. asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi toje mokykloje;
   6. asmenys, kurie mokėsi, buvo ugdomi mokykloje (buvo sudaryta mokymosi sutartis) ir pageidaujantys tęsti mokymąsi pagal aukštesnio lygmens programą toje pačioje mokykloje;
   7. užsienio valstybių diplomatinio korpuso darbuotojų, dirbančių Lietuvos Respublikoje esančiose diplomatinėse atstovybėse, Lietuvos Respublikos diplomatinio korpuso darbuotojų, sugrįžusių iš darbo užsienyje gyventi į Mokyklai priskirtą aptarnavimo teritoriją, ir Lietuvos Respublikos krašto apsaugos sistemos profesinės karo tarnybos karių, perkeltų gyventi į mokyklai priskirtą aptarnavimo teritoriją, vaikai;
   8. reemigrantų vaikai, kurių tėvai buvo deklaravę išvykimą iš Lietuvos, tačiau apsisprendė grįžti gyventi į Lietuvą ir prie savo prašymo pateikė visus reikiamus dokumentus, patvirtinančius, kad jie su savo vaikais buvo išvykę gyventi į užsienį (išsideklaravimo iš Lietuvos pažyma, vaiko mokymosi užsienyje pasiekimų pažyma) ir nuo grįžimo į Lietuvą nesimokė pagal jokią ugdymo programą Lietuvos Respublikos teritorijoje;
   9. pedagoginių darbuotojų, dirbančių toje mokykloje, vaikai;
   10. kai likusių laisvų vietų yra mažiau nei asmenų, kurie turi vienodą kriterijų skaičių, pirmumas suteikiamas asmenims, kurie gyvena arčiausiai mokyklos einant pėsčiomis, bet ne toliau negu 3 km atstumu vadovaujantis interneto žemėlapių svetaine www.maps.lt.
4. Mokiniai Savivaldybės mokyklas mokytis pagal vidurinio ugdymo programą renkasi iš savo deklaruotai gyvenamajai teritorijai priskirtos vienos ar daugiau mokyklų. Priėmimo mokytis pagal vidurinio ugdymo programą kriterijai:
   1. pirmumo teise priimami asmenys, pageidaujantys tęsti mokymąsi pagal vidurinio ugdymo programą, baigę joje pagrindinio ugdymo programą;
   2. jei pageidaujančiųjų mokytis yra daugiau nei laisvų mokymosi vietų, mokytis pirmiausia priimami asmenys, jei jie turėjo teisę šioje mokykloje mokytis pagal pagrindinio ugdymo programos antrąją dalį.
5. Asmenys, įtraukti į gyvenamosios vietos apskaitą pagal Savivaldybę, tėvams pateikus faktinę gyvenamąją vietą patvirtinantį dokumentą, priimami į arčiausiai esančią Savivaldybės mokyklą, kurioje yra laisvų vietų.
6. Į Kauno r. Zapyškio pagrindinės mokyklos Kačerginės vaikų sanatorijos „Žibutė“ skyrių priimami mokiniai, atvykę gydytis į sanatorinio gydymo sveikatos priežiūros įstaigą.
7. Užsienyje mokęsi ir grįžę į Savivaldybę mokiniai priimami mokytis į mokyklas pagal Lietuvos Respublikos švietimo, mokslo ir sporto ministro patvirtintą Nuosekliojo mokymosi pagal bendrojo ugdymo programas tvarką.

**III SKYRIUS**

**PRAŠYMŲ PATEIKIMO TERMINAI IR PRIĖMIMO Į MOKYKLĄ ĮFORMINIMAS**

1. Mokinių tėvų ir mokinių prašymai parengti pagal Pavyzdinę prašymo dėl priėmimo į ikimokyklinio ugdymo arba bendrojo ugdymo mokyklą formą arba Pavyzdinę prašymo dėl priėmimo į bendrojo ugdymo mokyklos vidurinio ugdymo programą formą (1, 2 priedai) priimti į ikimokyklinio ugdymo priešmokyklines grupes, bendrojo ugdymo mokyklų priešmokyklines grupes, pradinio, pagrindinio ir vidurinio ugdymo klases priimami nuo einamųjų metų sausio 2 d.
2. Prie prašymo pridedamas gimimo akto įrašą patvirtinantis išrašas (asmenims nuo 16 metų ir dokumento kopija), mokinio ir bent vieno iš tėvų gyvenamąją vietą patvirtinantis dokumentas.
3. Mokinys, pageidaujantis pradėti mokytis pagal aukštesnio lygmens ugdymo programą, papildomai prie prašymo prideda įgyto išsilavinimo pažymėjimą; pageidaujantis tęsti mokymąsi – mokymosi pasiekimų pažymėjimą arba pažymą apie mokymosi pasiekimus ankstesnėje mokykloje. Mokiniui, pageidaujančiam mokytis pagal aukštesnio lygmens ugdymo programą toje pačioje mokykloje mokymosi pasiekimų įteisinimo dokumento teikti nereikia.
4. Asmenys, teikiantys prašymą dėl mokymosi pagal priešmokyklinio, pradinio, pagrindinio, vidurinio ugdymo programas, nurodo ugdymosi įstaigą iš aptarnaujančios teritorijos, kurioje vaikas ar bent vienas iš jo tėvų, su kuriuo jis gyvena, deklaravęs gyvenamąją vietą, ir kitą artimiausią ugdymo įstaigą, kurią pageidautų lankyti tuo atveju, kai priskirtoje ugdymo įstaigoje nėra laisvų vietų.
5. Prašymai mokytis Savivaldybės mokyklose pagal priešmokyklinio ugdymo ir bendrąsias ugdymo programas registruojami ugdymo įstaigose vadovaujantis Dokumentų rengimo taisyklėse nustatyta gaunamų dokumentų registravimo tvarka. Įsigaliojus centralizuotai mokinių priėmimo į ugdymo įstaigas tvarkai, priėmimas vykdomas vieno langelio principu.
6. Priėmimas į mokyklas vykdomas dviem etapais:
   1. nuo prašymo pateikimo pradžios iki einamųjų metų birželio 30 dienos;
   2. nuo liepos 1 d. iki rugpjūčio 20 dienos;
   3. į laisvas priešmokyklinių grupių ar mokyklos klasių vietas asmenys priimami ištisus metus.
7. Mokyklose mokinių priėmimą vykdo mokyklos direktorius ir mokinių priėmimo komisija (toliau – Komisija), vadovaudamasi darbo reglamentu. Komisijos sudėtis ir jos darbo reglamentas viešinamas mokyklos interneto svetainėje. Komisijos pirmininku skiriamas vienas iš mokyklos direktoriaus pavaduotojų ugdymui ar skyriaus vedėjas. Mokyklos direktorius negali būti nei Komisijos pirmininku, nei nariu.
8. Komisijos darbo reglamente nurodomos Komisijos funkcijos, atsakomybė, posėdžių grafikas ir darbo vieta, mokinių ir tėvų informavimo tvarka, Komisijos posėdžių protokolų ir asmenų pateiktų dokumentų saugojimo vieta ir terminai.
9. Mokyklos direktorius:
   1. sudaro mokinių priėmimo komisiją, paskiria jos pirmininką ir patvirtina darbo reglamentą;
   2. paskiria asmenį, atsakingą už prašymų priėmimą;
   3. nurodo žemėlapį, kuriame matuojamas atstumas iki mokyklos pėsčiomis;
   4. patvirtina mokinių paskirstymo į klases principus;
   5. tvirtina į mokyklą priimtųjų ir į klases paskirstytų mokinių sąrašus ir informuoja tėvus;
   6. sprendžia priėmimo metu iškilusius klausimus.
10. Komisija:
    1. svarsto priėmimo į mokyklą prašymus ir sudaro eilę pagal prioritetus, nustatytus Aprašo 5–7 punktuose;
    2. paskirsto mokinius į klases pagal mokyklos nustatytus principus, kurie sudaro galimybes objektyviai paskirstyti mokinius į klases;
    3. paskirsto į klases specialiųjų ugdymosi poreikių turinčius mokinius pagal mokyklos nustatytus principus, kurie sudaro galimybes objektyviai paskirstyti specialiųjų poreikių turinčius mokinius į klases;
    4. sudaro priimtų mokinių sąrašus ir pateikia juos mokyklos direktoriui;
    5. informuoja asmenis, kurių prašymai nebuvo patenkinti, nurodo prašymų netenkinimo priežastis.
11. Priėmimo į mokyklas metu paaiškėjus gyvenamosios vietos deklaravimo pažeidimams (pvz., kai deklaruojama vieta nėra gyvenamosios patalpos, kuriose nėra užtikrinamos sąlygos mokytis, ar vienoje vietoje deklaruota daugiau skirtingų šeimų asmenų ir tuo deklaruotu adresu negyvena ir t. t.), asmenys į mokyklą nepriimti pagal nurodytą deklaruotą gyvenamąją vietą ir nukreipiami į mokyklas, kurioms priskirta aptarnavimo teritorija pagal jų faktiškai gyvenamąją vietą ar perkeliami į laukiančiųjų į laisvas vietas eilę. Paaiškėjus pažeidimui, mokykla surašo aktą, informuoja seniūniją ir Vaiko teisių apsaugos tarnybą, jeigu asmuo nepilnametis.
12. Aktualiems šiame Apraše nenumatytiems atvejams nagrinėti sudaroma Priėmimo į Savivaldybės bendrojo ugdymo mokyklas tvarkos apraše nenumatytų atvejų komisija, kurios sudėtį ir darbo reglamentą tvirtina Savivaldybės meras ar jo įgaliotas asmuo.
13. Mokinio priėmimas mokytis pagal priešmokyklinio, pradinio, pagrindinio ar vidurinio ugdymo programas įforminamas mokymo sutartimi. Mokymo sutartyje aptariami mokyklos ir mokinio įsipareigojimai, jų nevykdymo padariniai. Sutartis sudaroma mokiniui naujai atvykus mokytis arba pradėjusiam mokytis pagal aukštesnio lygmens ugdymo programą ugdymo programos vykdymo laikotarpiui, t. y. dėl priešmokyklinio, pradinio ugdymo, pirmos ir antros dalies pagrindinio ugdymo ir vidurinio ugdymo programų. Sutartis pasirašoma iki pirmos mokymosi dienos:
    1. abu sutarties egzempliorius pasirašo mokyklos direktorius ir prašymą pateikęs asmuo. Vienas sutarties egzempliorius įteikiamas prašymą pateikusiam asmeniui, kitas lieka mokykloje, įsegamas į mokinio asmens bylą;
    2. už mokinį iki 14 metų sutartį pasirašo vienas iš tėvų;
    3. už mokinį nuo 14 metų – tėvai arba mokinys, turintis tėvų raštišką sutikimą;
    4. mokymo sutartis registruojama mokymo sutarčių registracijos žurnale.
14. Mokymo sutartis mokinio laikino išvykimo gydytis ir mokytis ar mokytis pagal tarptautinę mokinių mobilumo mainų programą nenutraukiama.
15. Mokinio priėmimas į mokyklą ir išvykimas iš jos įforminamas direktoriaus įsakymu.
16. Mokykla, priėmusi mokinį, įrašo mokinio duomenis į Mokinių registrą.

**IV SKYRIUS**

**PRIEŠMOKYKLINIŲ GRUPIŲ IR KLASIŲ KOMPLEKTAVIMAS**

1. Minimalus ir maksimalus mokinių skaičius grupėje nustatytas / klasėje nustatytas Vyriausybės patvirtintomis Mokyklų, vykdančių formaliojo švietimo programas, tinklo kūrimo taisyklėmis ir Mokymo lėšų apskaičiavimo, paskirstymo ir panaudojimo tvarka.
2. Dėl įgytų ar įgimtų sutrikimų turintis didelių arba labai didelių specialiųjų ugdymosi poreikių mokinys, besimokantis bendrojo ugdymo klasėje, prilyginamas dviem tos klasės, kurioje mokosi, mokiniams, todėl atitinkamai mažinamas didžiausiasis nustatytas tos klasės mokinių skaičius. Naujai sudaromoje bendrojo ugdymo klasėje, jungtinėje klasėje gali būti ne daugiau kaip trys mokiniai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių.
3. Mokyklų grupių ir klasių skaičius nustatomas atsižvelgiant į pageidaujančių mokytis mokyklos aptarnavimo teritorijos vaikų skaičių, mokyklos pastatų ir patalpų atitiktį higienos normoms.
4. Mokyklos direktorius iki einamųjų metų birželio 1 d. Savivaldybės administracijos Kultūros, švietimo ir sporto skyriui pateikia, o iki rugpjūčio 1 d. patikslina informaciją apie prognozuojamą priešmokyklinio ugdymo grupių skaičių ir vaikų skaičių grupėse, mokinių skaičių kiekvienos klasės sraute ir klasių skaičių kiekviename sraute.
5. Savivaldybės taryba iki einamųjų metų birželio 30 d. nustato ir iki rugpjūčio 31 d. patikslina mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių skaičių, mokinių skaičių kiekvienos klasės sraute ir klasių skaičių kiekviename sraute.

**V. BAIGIAMOSIOS NUOSTATOS**

1. Aprašo vykdymo kontrolę atlieka Savivaldybės administracijos Kultūros, švietimo ir sporto skyrius.
2. Dėl priėmimo tvarkos kilę ginčai sprendžiami teisės aktų nustatyta tvarka.
3. Šis Aprašas gali būti keičiamas ar pripažįstamas netekusiu galios Lietuvos Respublikos teisės aktų nustatyta tvarka.

**––––––––––––––––––––––––**

Priėmimo į Kauno rajono savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas ir ikimokyklinio ugdymo mokyklą mokytis pagal priešmokyklinio ugdymo programą tvarkos aprašo

1 priedas

**(Pavyzdinė prašymo dėl priėmimo į ikimokyklinio ugdymo arba bendrojo ugdymo mokyklą forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(*pareiškėjo vardas ir pavardė*)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(*gyvenamosios vietos adresas, telefonas, el. paštas*)**

Kauno r. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

direktoriui **(*ugdymo įstaigos pavadinimas*)**

**PRAŠYMAS DĖL PRIĖMIMO Į IKIMOKYKLINIO UGDYMO ARBA BENDROJO UGDYMO MOKYKLĄ**

20\_\_\_\_\_-\_\_\_\_\_-\_\_\_

\_\_\_\_\_\_\_\_\_\_\_\_\_\_\_\_\_\_\_\_

Prašau priimti mano sūnų / dukterį / globotinį(ę) / įvaikį(ę) ***(reikalingą pabraukti)***\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, gimusį(ią) \_\_\_\_\_\_\_\_\_\_\_

***(vaiko vardas ir pavardė, gimimo data)***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, gyvenantį(ią) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***(deklaruotos gyvenamosios vietos adresas)***

nuo 20\_\_\_ m.\_\_\_\_\_\_\_\_\_\_ \_\_\_ d. į Kauno r. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(*ugdymo įstaigos pavadinimas*)**

ugdymo grupę / klasę ***(reikalingą pabraukti)***. Nesant vietų ugdymo įstaigoje, kuri priskirta pagal deklaruotą gyvenamąją vietą, kita arčiausiai gyvenamosios vietos esanti ugdymo įstaiga, kurią pageidautume lankyti yra

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(*ugdymo įstaigos pavadinimas*)**

TURIME TEISĘ Į PIRMUMĄ PAGAL ŠIUOS KRITERIJUS ***(pažymėti visus tinkamus variantus )***:

* Asmuo, turintis sunkių judėjimo ir atramos funkcijos sutrikimų.
* Asmuo, kurio bent vienas iš tėvų turi sunkių judėjimo ir atramos funkcijos sutrikimų.
* Įvaikintas asmuo, globotinis, rūpintinis.
* Asmuo, turintis didelių ar labai didelių specialiųjų ugdymosi poreikių.
* Asmuo, kurio gyvenamoji vieta deklaruota savivaldybės suteiktame socialiniame būste.
* Asmuo, kurio broliai / seserys prašymo pateikimo metu jau mokosi toje įstaigoje.
* Asmuo, kurio bent vienas iš tėvų pedagoginis darbuotojas, dirbantis toje įstaigoje.
* Asmuo, kurio tėvai patenka į savivaldybės tarybos sprendimu patvirtintą Trūkstamų specialistų pritraukimo į savivaldybės viešąsias ir biudžetines įstaigas programą.
* Asmuo, gyvenamąją vietą deklaravęs Mokyklai priskirtoje aptarnavimo teritorijoje.

PRIDEDAMOS PIRMUMO TEISĘ PATVIRTINANČIŲ DOKUMENTŲ KOPIJOS:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*parašas*) (*pareiškėjo vardas ir pavardė*)

Priėmimo į Kauno rajono savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas ir ikimokyklinio ugdymo mokyklą mokytis pagal priešmokyklinio ugdymo programą tvarkos aprašo

2 priedas

**(Pavyzdinė prašymo dėl priėmimo į bendrojo ugdymo mokyklos vidurinio ugdymo programą forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(*pareiškėjo vardas ir pavardė*)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(*gyvenamosios vietos adresas, telefonas, el. paštas*)**

Kauno r. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

direktoriui **(*ugdymo įstaigos pavadinimas*)**

**PRAŠYMAS DĖL PRIĖMIMO Į BENDROJO UGDYMO MOKYKLOS VIDURINIO UGDYMO PROGRAMĄ**

20\_\_\_\_\_-\_\_\_\_\_-\_\_\_

Kauno rajonas

Prašau priimti mane / mano sūnų / dukterį / globotinį(ę) / įvaikį(ę) ***(reikalingą pabraukti)*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

***(vardas ir pavardė, gimimo data)***

gimusį(ią) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, gyvenantį(ią) \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***(deklaruotos gyvenamosios vietos adresas)***

nuo 20\_\_\_ m.\_\_\_\_\_\_\_\_\_\_ \_\_\_ d. į Kauno r. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_ gimnazijos) klasę.

**(*ugdymo įstaigos pavadinimas*)**

Nesant vietų ugdymo įstaigoje, kuri priskirta pagal deklaruotą gyvenamąją vietą, kita arčiausiai gyvenamosios vietos esanti ugdymo įstaiga, kurią pageidaučiau lankyti yra

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(*ugdymo įstaigos pavadinimas*)**

TURIU TEISĘ Į PIRMUMĄ PAGAL ŠIUOS KRITERIJUS ***(pažymėti visus tinkamus variantus )***:

* Asmuo, turintis sunkių judėjimo ir atramos funkcijos sutrikimų.
* Asmuo, kurio bent vienas iš tėvų turi sunkių judėjimo ir atramos funkcijos sutrikimų.
* Asmuo, toje pačioje ugdymo įstaigoje baigęs pagrindinio ugdymo programą.
* Asmuo, turėjęs teisę šioje mokykloje mokytis pagal pagrindinio ugdymo programos antrąją dalį (I–II gimnazijos klasėje).

PRIDEDAMOS PIRMUMO TEISĘ PATVIRTINANČIŲ DOKUMENTŲ KOPIJOS:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*parašas*) (*pareiškėjo vardas ir pavardė*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_